L’Ajuntament de Roquetes reformula l’antiga web per fer-la més atractiva i accessible.
L’Ajuntament de Roquetes ha presentat una nova web corporativa. Tot i que la direcció és la mateixa que anteriorment, ‘https://roquetes.cat’, l’han reformulada amb l’objectiu de fer-la més versàtil i propera als ciutadans, alhora que més moderna, senzilla, intuïtiva i accessible. Un portal que compta també amb un enllaç directe a ‘InfoParticipa’, web on es recullen les dades d’accés a la informació pública dels consistoris. Per tant, amb aquesta modificació, Roquetes farà també un pas endavant en matèria de transparència. A més a més, l’aposta permet guanyar amb portabilitat, ja que el nou disseny s’adapta també als dispositius mòbils, un dels principals reptes aconseguits.